open-index/open-wikipedia-markdown huggingface dataset:
Brechin

**Brechin** (skotsk-gælisk:Breichin) er en by (*[[Bystatus#Engelsktalende land|town]]*) og tidligere kongelig burgh i Angus i Skottland. Brechin ligger litt nærmere Dundee enn Aberdeen og ligger på veien A90 mellom byene. Det er den fjerde største bosetningen i Angus. Folketallet er for 2020 beregnet til 7230 innbyggere.

Tradisjonelt ble Brechin beskrevet som en by på grunn av Brechinkatedralen fra 900-tallet og dens status som sete for et romersk-katolsk bispedømme før reformasjonen. Bystatuesen har ikke blitt offisielt anerkjent i moderne tid. Ikke desto mindre brukes betegnelsen «by» ofte, med eksempler som *City of Brechin and District Community Council, City of Brechin and Area Partnership, City of Brechin Civic Trust og Brechin City Football Club*.

Kinnaird Castle ligger i nærheten. *Pictavia Exhibition* er en permanent utstilling om pikternes historie. Byen har også et museum. Jernbanestasjonen betjener Caledonian Railway. Byens fotballklubb er Brechin City FC.

## Historie

I sentrum av Brechin ligger et lite museum i Brechin Town House, og en prisvinnende turistattraksjon, Caledonian Railway. Sammen med katedralen og det runde tårnet har en del av kapellet til Brechins Maison Dieu eller sykehus fra middelalderen også overlevd; Maison Dieu ble grunnlagt før 1267 av William de Brechin. Maison Dieu-kapellet er administrert av Historic Environment Scotland. Bank Streets ekserserhus ble ferdigstilt i 1879.

Lauget Guildry Incorporation of Brechin ble dannet i 1629 av kjøpmenn og handelsmenn i byen og oppnådde i 1666 anerkjennelse av sine rettigheter i henhold til dekret fra Convention of Burghs. Guildrys historiske formål har blitt overtatt av lokalmyndighetene, og dets nåværende funksjoner er sosiale og borgerlige.

Byen er kjent for sin Brechinkatedrale er datert fra 1200-tallet. Som en menighet for Den skotske kirke, som er presbyteriansk, er kirken teknisk sett ikke en katedral, til tross for navnet. Katedralens runde tårn er fra 1000-tallet, og er det ene av to slike monumenter i irsk stil som har blitt bevart i Skottland. Det andre er i Abernethy i Perthshire.Tårnet var opprinnelig frittstående, men er nå innlemmet i rammen av katedralen. Katedralen har blitt mye endret, men inneholder fortsatt middelalderens murverk fra 1200- og 1300-tallet, spesielt et vakkert vestlig tårn og prosesjonsdør. Katedralen er en verneverdig bygning og det tilknyttede runde tårnet er et monument av historisk og nasjonal betydning.

## Sport
Brechin City FC konkurerer i Highland Football League på stadion Glebe Park. Hjemmebanen er den eneste seniorfotballbanen i Europa som har en hekk langs en av omkretsene. I byen finnes også juniorfotballklubben Brechin Victoria FC som spiller på Victoria Park.

## Referanser


## Eksterne lenker

* Brechin Online, nettsted for lokalsamfunnetBrechin.
* Brechin Advertiser , lokalavisen
* Brechin Town House Museum
Royal Military Police

**Royal Military Police** (**RMP**, «Det kongelige militærpoliti») er den britiske hærens militærpoliti. Medlemmene kalles gjerne *Redcaps*, fordi de bærer enten en tradisjonell hatt som er rød på toppen eller rød beret. De bar også røde bandolærer inntil 1992, da de ble tatt inn i *Adjutant General's Corps* og skiftet til blå og røde bandolærer. Tidligere bar de også, som de fleste andre militærpolitistyrker, også hvite bandolærer, men i dag har de en mer moderne uniform som minner om de som brukes av vanlige britiske politistyrker.

## Historie

RMPs historie starter med at William av Cassingham den 28. mai 1241 ble utnevnt til Sergeant of the Peace av Henrik III. Tittelen ble etterhvert endret til Provost Marshal, som fortsatt er tittelen til lederen av militærpolitiet. Han fikk noen soldater til å assistere seg, og dette ble en tradisjonsbasert ordning frem til Napoleonskrigene. Da formaliserte hertugen av Wellington systemet, men det var fortsatt en fleksibel og uregelmessig ordning. 

Først i 1877 ble det opprettet en regulær militærpolitistyrke, *Military Mounted Police* (MMP). I 1885 fulgte *Military Foot Police*. De var formelt sett to forskjellige enheter, men fungerte i praksis som én. I 1926 ble de slått sammen, og den nye organisasjonen fikk navnet *Corps of Military Police* (CMP). 28. november 1946 ble navnet endret til *Corps of Royal Military Police*, som en hedersbevisning etter deres innsats i andre verdenskrig. 

6. april 1992 mistet korpset sin selvstendige status, og ble underlagt *Adjutant General's Corps*. De fikk dog beholde avdelingsnavnet Royal Military Police, det gamle enhetsmerket og andre spesielle tegn som de røde hattene. 

## Struktur

RMP ledes av Provost Marshal, som av rang er brigadér. Hver underenhet har så en deputert eller assisterende Provost Marshal. RMP er delt inn i enheter som kalles *Provost Companies*, som i sin tur er delt i tropper. Til tider har disse blitt gruppert i regimenter. Troppene ledes av stabssersjanter. Alle underoffiserer i RMP får så snart de er ferdige med opplæringen rang som fungerende visekorporal, slik at de aldri står nederst i det militære hierarkiet. Tidligere var offiserene tilknyttet andre avdelinger i hæren, men de kan nå skrives direkte inn i RMP.

Medlemmer av RMP sverger ikke politieden, og de har ikke politimyndighet utenfor militært område. 

Organisasjonen er delt i tre grener. De fleste medlemmene tilhører *General Police Duties* (GPD), som tar seg av uniformert vakthold og sikkerhetsoppdrag. *Special Investigation Branch* (SIB) er en etterforskningsenhet, mens *Close Protection* (CP) utfører livvakttjeneste for høyere offiserer og andre i utsatte områder. 

Hovedkvarteret og opplæringssenteret ligger på Roussillon Barracks i Chichester.

## Eksterne lenker

*
Royal Navy Police (Storbritannia)

**Royal Navy Police**, tidligere **Royal Navy Regulating Branch**, er den britiske marines militærpoliti. Medlemmene kalles *regulators*, og har til oppgave å håndheve loven og disiplinære forskrifter både ombord på skip og på marinens baser på land. I motsetning til Royal Military Police og Royal Air Force Police rekrutterer Royal Navy Police kun blant de som allerede tilhøre våpengrenen.

I tillegg til at hoveddelen av Royal Navy Police utfører normale militærpolitioppgaver finnes det en *Special Investigation Branch* (SIB), som er en etterforskningsenhet.

Medlemmene får straks etter endt opplæring rangen *[[Leading Rating]]* (*Leading Regulator*), og kan forfremmes til Regulating Petty Officer, Master-at-Arms og Warrant Master-at-Arms. Ombord på skip utfører de i tillegg til politioppgavene også andre oppgaver sammen med mannskapet.

I 2009 ble Royal Marines Police innlemmet i Royal Navy Police.

## Referanser
Kevin Poole

**Kevin Poole** (født 21. juli 1963 i Bromsgrove) er en engelsk fotballspiller, og keepertrener, som spiller for Derby County.

Poole startet sin karriere i Aston Villa i 1981, og har senere spilt for Northampton Town (utlån), Middlesbrough, Hartlepool United (utlån), Leicester City, Birmingham City og Bolton Wanderers.

Den 12. juli 2005 fikk han jobb som keepertrener, og som tredjekeeper, i Derby County. På grunn av at Lee Camp hadde gjort en del feil, og at Lee Grant var ute med skade, fikk han tillit som førstekeeper i en ligakamp mot Leicester City den 1. oktober 2005. 42 år og 71 dager gammel ble han dermed den eldste som har debutert for Derby County i ligasammenheng.

## Karriere som spiller

## Referanser

## Eksterne lenker
*
Legatus iuridicus

En ***legatus iuridicus*** (latin, «juridisk legat») var en romersk embetsmann på legatnivå som hadde ansvaret for juridiske spørsmål. Alle provinsguvernører hadde en legatus iuridicus som tok seg av kompliserte juridiske spørsmål, spesielt i forhold til implementeringen av romerske lov i områder hvor samfunnet var organisert på for romerne helt fremmede måter.
Quintus Pompeius Falco

**Quintus Pompeius Falco** var en romersk politiker i 2. århundre. 

Han var konsul, antagelig i 108, og ble så guvernør i Moesia Inferior. Fra 118 til 122 var han guvernør i Britannia. I 118 slo han ned et opprør i nord, som ser ut til å ha involvert brigantene og selgovaene. En innskrift i Jarrow og minnemynter slått i 119 bekrefter hans seier, men taleren Fronto forteller også at mange soldater falt i Britannia i Hadrians tid. Om dette viser til konflikten Falco var involvert i er usikkert, men i så fall kan det dreie seg om en dyrkjøpt seier. I sitt siste år i embetet tok han imot keiser Hadrian, som bestemte seg for å gjennomføre en rekke reformer i provinsen, og å bygge Hadrians mur.

## Referanser


## Litteratur
*
Aulus Platorius Nepos

**Aulus Platorius Nepos** var en romersk politiker og embetsmann i det 2. århundre.

Han var konsul i 119, og deretter guvernør i Germania Inferior. Nepos var en nær venn av keiser Hadrian og kan ha vært i slekt med ham. Det er mulig at han var med på keiserens besøk til Britannia i 122; i hvert fall ble han utnevnt til guvernør i Britannia det året. 

Hans hovedoppgave i Britannia var å overvåke byggingen av Hadrians mur, den store forsvarsmuren som skilte den romerske delen av øya fra den nordlige, keltiske delen. Nepos hadde antagelig med seg Legio VI Victrix for å utføre dette arbeidet og for å erstatte IX Hispana som hadde forlatt provinsen i 108.

Nepos brukte enorme summer på arbeidet med muren, noe som førte til at han falt i unåde hos keiseren. Omkring år 125 ble han avsatt som guvernør. 

## Referanser
Maison Roullet-Fransac

**Maison Roullet-Fransac** er et konjakkhus. De produserer konjakkmerket *Fransac*.

## Historie
Konjakkhuset ble grunnlagt i 1838 av familien Roullet. De sitter på store lagre med svært gammel konjakk, fra alle 6 konjakkregionene.(Kilde?)

Huset ledes i dag av Georges Roullet, femte generasjon i familien som driver huset.

## Utvalg
### Konjakk
* La Maison (VS) – Grande Champagne, Petite Champagne og Fins Bois, minimum 5 års fatlagring.
* Rare Fine Cognac VSOP – Grande Champagne, Petite Champagne og Fins Bois, 7-8 års fatlagring
* XO – kun Grande og Petite Champagne, 20 års fatlagring. Fås i både vanlig flaske og en eksklusiv "Diamond Decanter". 
* 21 ans
* 1. Cru Grande Champagne 35 ans – ren Grande Champagne
* 1. Cru Grande Champagne 50 ans – ren Grande Champagne
* 1940 45% Special Selection
* 1937 50% Special Selection
* Réserve Ancestrale 30 ans – ren Grande Champagne

### Pineau des Charentes
* Rød og hvit

### Annet
* Poirelle – deres XO iblandet pæreessens
* Bauchant – cognac og appelsinlikør
* Café XO – kaffelikør lagd av deres XO

## Eksterne lenker
* Offisiell hjemmeside
Sakserkystfortene

**Sakserkystfortene** er en samlebetegnelse på flere kystfort som ble bygget av romerne langs sørøstkysten av dagens England. De ble reist i 3. og 4. århundre, mot slutten av det romerske styret i provinsen. Antagelig var det Carausius, som hadde ansvaret for å hindre piratvirksomhet langs kysten, som startet byggingen. 

## Fortene

*Portus Adurni – Portchester slott
*Anderida – Pevensey
*Portus Lemanis – Lympne
*Dubris – Dover
*Rutupiae – Richborough
*Regulbium – Reculver
*Othona – Bradwell-on-Sea
*Gariannonum – Burgh slott
*Branodunum – Brancaster
Wandsworth Parks Police

**Wandsworth Parks Police** er en lokal, britisk politistyrke som har ansvaret for å håndheve lov og orden i offentlige parker og friarealer i Wandsworth i London. Styrken ble opprettet i 1981 og bestod opprinnelig av åtte konstabler, men har etter hvert vokst til 32 konstabler samt et antall reservekonstabler som bistår ved store arrangementer i parkene. Det er også et antall sivilt ansatte ved politistyrkens 24-timers operasjonssenter. Wandsworth Parks Police har også ansvaret for distriktets hundeoppsyn og gatepatrulje.

Politikonstablene patruljerer 24 timer i døgnet til fots, på sykkel og i bil. Ansvarsområdet omfatter alle parker, haver, friarealer, rekreasjonsområder, gravlunder, lekeplasser, naturreservater og allmenninger i distriktet. Wandsworth Parks Police har hovedkvarter i Battersea Park.

## Eksterne lenker
*
Kensington and Chelsea Parks Police

**Royal Borough of Kensington and Chelsea Parks Police** er en lokal, britisk politistyrke som har ansvaret for å håndheve lov og orden i offentlige parker i bydelen Kensington and Chelsea i London. Styrken har sitt hovedkvarter i Holland Park, og ansvarsområdet omfatter dessuten 24 andre parker og friarealer, samt to gravlunder utenfor bydelen i Hanwell og Gunnersbury. Politistyrken patruljerer parkene og håndhever lokale vedtekter i tillegg til straffebud og sedvanerettslig lov. Styrken har også ansvaret for CCTV-dekningen i området.

## Eksterne lenker
*
Bø (Drangedal)

**Bø** er ei grend og bygdesenter i Tørdal i Drangedal kommune i Telemark fylke. Her er det barnehage, barneskole, SFO, kirke og dagligvarehandel. Ungdomskoleelever må til Drangedal 10-årige skole i Prestestranda..

Gjennom bygda går Fv 38, fra Kragerø i sør, via Vrådal og opp til Dalen i nord-vest.
I nedre Bø møtes elvene Loneelva, Suvdøla og Gravelva, og blir til Bøelva, før denne etter en kort strekning munner ut i Bjorvann.

### Etymologi
*Bø* kommer av gammelnorsk *bœr* (bør) som betyr «gård», «bosted», og i usammensatt form (som i dette tilfellet) vitner navnet om en eldgammel bosetning, muligens helt fra jernalderen. Stedet ligger i nordenden av Bjårvatnet som trolig har navn etter gårdene Bø. Genitivsformen av bœr er *bjár* (uttalt bjår). I skattematrikkelen av 1647 ble navnet skrevet *Bøe*.

## Referanser


## Eksterne lenker
* Søk i O. Rygh: Norske Gaardnavne
* Skattematrikkelen 1647, Tyrredal, s. 65
Kjosen (Drangedal)

**Kjosen** er ei grend øst i Drangedal kommune i Telemark.  Grenda ligger nord for kommunesenteret Prestestranda, og grenser i vest til bygda Tørdal og i øst til Nome kommune. Følgende av Drangedals grunnkretser ligger i Kjosen; Singusdal, Åkre/Sætre, Nakksjø, Tveit og Oseid.Navnet Kjosen betyr «smal dal, søkk i lendet», og i usammensatt form (som i dette tilfellet) vitner det om en tidlig bosetning.

I grenda finnes *Halfdans bokhus* som er et større antikvariat, søndagsskole, Kjosen idrettslag, samt flere grendelag som dekker det meste av området.

## Fritidsaktiviteter
Med sine mange elver, vann og varierte naturområder gir Kjosen rikelig med muligheter for friluftsliv både sommer og vinter. En av de større gårdene i grenda byr også på det meste innen ridning og hest, samt klatring, spesialtilpasset skoleundervisning og overnatting m.m.Er man interessert i båtliv og vannsport i større målestokk, så har man Toke som strekker seg fra Prestestranda og ca. 20 km. sørover, inn i Kragerø og Bamble. Et av Telemarks største vintersportssteder &ndash; Gautefall &ndash; ligger kun en 40 minutters biltur nordvest for Kjosen.

## Utdanning
Grenda har ingen skole. Elever fra 1.&ndash;10. trinn går på Drangedal 10-årige skole i Prestestranda . Tilbud om spesialtilpasset skoleundervisning finnes lokalt, på Store Hoseid gård.Nærmeste videregående skoler finnes i Lunde, Kragerø og Grenland, høyskoler/universitet i bl.a. Bø, Porsgrunn og på Notodden (se avstander under).

## Avstander til Kjosen
(beregnet fra Åkre skule)
* Prestestranda 13 km.
* Lunde 29 km.
* Gautefall 38 km.
* Bø i Telemark 45 km.
* Kragerø 55 km.
* Porsgrunn 66 km.

## Referanser


## Eksterne lenker
* Søk i O. Rygh: Norske Gaardnavne
Kristian Sørli

**Kristian Hoem Sørli** (født 1976) er en norsk tidligere fotballspiller som spilte i norsk fotball hele karrieren. Sørli var en allsidig spiller som vanligvis spilte på midtbanen, men som stort sett ble brukt som høyreback i Strømsgodset. Til Ranheim ble han imidlertid hentet som erstatter for midtbanespilleren Kenneth Dokken. 

Hans siste kamp som fotballspiller på øverste nivå var i 2009, da han og Strømsgodset ble enig om å avslutte arbeidsforholdet. Sørli hadde kontrakt med Strømsgodset utover 2009-sesongen.

Etter å ha forlatt Strømsgodset spilte Sørli resten av karrieren for klubbene Stavanger, Ranheim og Strindheim. Sørli var før overgangen til Ranheim både spillende assistent- og spillende hovedtrener for Stavanger.

Sørli var trener for Brodd i 2016 og 2017, i tillegg til to år i Vidar - først som assistenttrener og deretter som trener (2018-2019).

Sørli ble i 2010 dømt til 6 måneders ubetinget fengsel for å hatt seksuell omgang med en 14 år gammel jente. Han hevdet selv at han var uskyldig i saken. 

Sørli har spilt på juniorlandslag i både fotball og ishockey.

I januar 1996 betalte Rosenborg 350 000 kroner til Strindheim for å hente ham.

## Referanser


## Eksterne lenker
*
Royal Botanic Gardens Constabulary

**Royal Botanic Gardens Constabulary** er en britisk politistyrke som har ansvaret for å håndheve lov og orden ved Royal Botanic Gardens, Kew. Styrken ble opprettet i 1845.

## Eksterne lenker
* Royal Botanic Gardens, Kew
Quintus Lollius Urbicus

**Quintus Lollius Urbicus** var en romersk politiker og embetsmann i det 2. århundre.

Han ble født i provinsen Africa. Etter en rask karriere gjorde han tjeneste under det jødiske opprøret i 132&ndash;135. Omkring 135 var han konsul, antagelig bare deler av året ettersom han ikke opptrer i listene over regulære konsuler, og deretter ble han guvernør i Germania Inferior.

En av Antoninus Pius' første handlinger som keiser var å utnevne Lollius til guvernær i Britannia i 138. Han fikk ordre om å erobre det skotske lavlandet, som var under piktisk og keltisk kontroll. I 139 eller 140 bygde han opp igjen et forlatt fort ved Corbridge. Minnemynter slått i Britannia i 142 eller 143 forteller om en seier i provinsen. Det er sannsynlig at Lollius i omkring 141 ledet en legion, antagelig II Augusta, inn i området. 

For å sikre området begynte man i 142 å bygge den antoninske mur, som sto ferdig i 144. Omtrent på den tiden hvor muren var klar avsluttet han sitt embete som guvernør.

## Litteratur
* Horst Wolfgang Böhme: *Römische Beamtenkarrieren* (= *Kleine Schriften zur Kenntnis der römischen Besetzungsgeschichte Südwestdeutschlands.* 16). Limesmuseum, Aalen 1977, S. 50–55.
Tero Pitkämäki

**Tero Kristian Pitkämäki** (født 19. desember 1982 i Ilmola) er en finsk friidrettsutøver og en av verdens beste spydkastere.

I 2005 satte han personlig rekord med et kast på 91,53, det åttende lengste i verden. Pitkämäkis trener er Hannu Kangas.

## Referanser


## Eksterne lenker
* 
*
Oh You’re So Silent Jens

***Oh You're So Silent Jens*** er et samlealbum av den svenske musikeren Jens Lekman, utgitt i 2005. Den består av den første sjutommers singelen han ga ut, *[[Maple Leaves EP]]*, *[[Rocky Dennis in Heaven EP]]*, *[[Julie EP]]* og to sanger han ga ut på en CD som fulgte med fanzinet *En Garde Fanzine*.

Tittelen på albumet er hentet fra en tekstlinje i sangen «Black Cab»: *«I killed the party again / I ruined it for my friends / "Oh, you're so silent Jens" / Well, maybe I am, maybe I am»*

## Sporliste
# «At the Department of Forgotten Songs» – 1:32
# «Maple Leaves» – 3:45
# «Sky Phenomenon» – 4:34
# «Pocketful of Money» – 4:20
# «Black Cab» – 4:54
# «Someone to Share My Life With» – 3:32
# «Rocky Dennis Farewell Song» – 5:22
# «Rocky Dennis in Heaven» – 1:02
# «Jens Lekmans Farewell Song to Rocky Dennis» – 3:55
# «Julie RMX» – 3:02
# «I Saw Her in the Anti-War Demonstration» – 3:11
# «A Sweet Summernight on Hammerhill» – 3:27
# «A Man Walks Into a Bar» – 4:20
# «Another Sweet Night on Hammerhill» – 3:22
# «F-word» – 4:36
# «The Wrong Hands» – 4:21

## Eksterne lenker
* At the Department of Forgotten Songs
*
Norsk Motorcykkel Union

**Norsk Motorcykkel Union** (**NMCU**) er en landsdekkende interesseorganisasjon for gatemotorsyklister (organisasjonsnummer 971 248 947 ). NMCU ble stiftet i 1972, og har rundt 6 500 betalende medlemmer. Organisasjonens øverste organ er sentralstyret som velges på årsmøtet. Styreleder per 2024 er Olea Anett Kvalsvik. NMCU har tillitsvalgte i kretsstyrer, i 15 fylker. NMCUs hovedkontor er i kontorfelleskap med Norges Motorsportforbund på Ullevål Stadion og har for tiden en heltidsansatt. Organisasjonens forretningsadresse er i Oslo.

NMCU er først og fremst en interessepolitisk organisasjon og er høringsinstans for de ulike direktorater og departementer i saker som angår motorsykkel, og har fått gjennomslag i flere trafikk-relaterte saker i rikspolitikken . NMCU er representert i den europeiske paraplyorganisasjonen FEMA (Federation of European Motorcyclists' Associations).

NMCUs Trafikksikkerhetskomité har gitt ut bøkene *Full kontroll* (2001) og *Godt tenkt* (2007) - sistnevnte med økonomisk støtte fra Statens vegvesen. Begge bøkene er anbefalt lesing av Trygg Trafikk. Disse bøkene ble samlet i én utgave og utgitt i 2022 - samme år som NMCU feiret 50-års jubileum.

## Bokutgivelser
**Full kontroll* (2001) ISBN 82-92276-00-9
**Godt tenkt* (2007) ISBN 978-82-92275-02-3
**Full kontroll* (revidert utgave 2022) ISBN 978-82-92275-07-8

## Referanser


## Eksterne lenker
*
When I Said I Wanted to Be Your Dog

***When I Said I Wanted to Be Your Dog*** er debutalbumet til den svenske musikeren Jens Lekman. Albumet ble gitt ut i 2004 av Service i Sverige, av Racing Junior i Norge, og av Secretly Canadian i Amerika.

«You Are the Light» ble gitt ut på singel. Det ble også laget en video til sangen, som viser Lekman i rustning i en politibil.

## Sangene
«Do You Remember the Riots?» handler om demonstrasjonene i forbindelse med EU-toppmøtet i Göteborg i 2001, «If You Ever Need a Stranger» handler om en bryllupssanger som også vil ha en å elske (*«I would cut off my right arm to be someones lover»*) mens «Silvia» er en hyllest til den svenske dronningen.

## Sporliste
# «Tram #7 to Heaven» – 3:06 	
# «Do You Remember the Riots?» – 2:30
# «You Are the Light (by Which I Travel Into This and That)» – 3:23
# «If You Ever Need a Stranger (To Sing At Your Wedding)» – 3:21
# «Maple Leaves» – 3:59
# «Silvia» – 4:56
# «The Cold Swedish Winter» – 3:49
# «Julie» – 2:52
# «Happy Birthday, Dear Friend Lisa» – 3:31
# «Psychogirl» – 5:28
# «When I Said I Wanted to Be Your Dog» – 4:38
# «A Higher Power» – 3:43

## Eksterne lenker
*
Mellomvekt

**Mellomvekt** er en vektklasse som brukes i vanlig og i profesjonell boksing.

## Vekt

### Menn

## Kjente mellomvektere
*Rocky Graziano
*Tony Zale
*Mike McCallum
*Marvelous Marvin Hagler
*Thomas Hearns

## Se også
*Mellomvekt (MMA)

## Referanser
Super weltervekt

**Super weltervekt** eller **Lett mellomvekt** er en bokseklasse som brukes i både profesjonell og amatør-boksing.

## Vekt
### Menn

### Kvinner

## Eksterne lenker
* http://www.ffboxe.com/
Annibale Bozzuti

**Annibale Bozzuti ** (født 2. februar 1521 i Montecalvo Irpinio ved Napoli i Italia, død 6. oktober 1565 i Chiace ved Napoli) var en av den katolske kirkes kardinaler. Han var erkebiskop av Avignon.

Han ble kreert til kardinal den 12. mars 1565 av pave Pius IV.

## Eksterne lenker
*  Biografi på The Cardinals of the Holy Roman Church
Helsingfors olympiastadion

**Helsingfors Olympiastadion** er Finlands største stadion. Olympiastadionet var hovedstadion under Sommer-OL 1952. Det ligger omkring to kilometer fra Helsingfors sentrum, i bydelen Tölö.

## Arkitektur
Det funksjonalistiske bygget ble tegnet av arkitektene Yrjö Lindegen og Toivo Jäntti. Stadionets kjennetegn er det 72 meter høye tårnet, som er åpent for besøkende.

## Arrangementer
Olympiastadionet var hovedstadion under Sommer-OL 1952. Senere er det brukt både til idrettsarrangementer og som konsertarena. Det er arrangert flere store friidrettsarrangementer der. VM i friidrett ble arrangert her i 1983 og 2005, og EM i friidrett i 1971, 1994 og 2012. Det er hjemmebane for Finlands herrelandslag i fotball og blir også benyttet som konsertarena.

I perioden 1939–1964 ble det også arrangert fem verdensmesterskap og tre europamesterskap i hurtigløp på skøyter her.

## Historie
Olympiastadionet ble bygd i perioden 1934 til 1938 - med håp om å bli tildelt sommerlekene i 1940. På grunn av andre verdenskrig ble imidlertid disse lekene avlyst. Fra 1994 til 1999 ble stadionet ombygd, og dermed ble tilskuerkapasiteten redusert fra 70&nbsp;000 til 40&nbsp;000. Før innføringen av euro som valuta i Finland var olympiastadionet avbildet på 10-markseddelen, sammen med langdistanseløperen Paavo Nurmi.

## Referanser


## Eksterne lenker
* 
* Hjemmeside for Olympiastadion (engelsk)
* 
*
Crail Golfing Society

**Crail Golfing Society** er en golfklubb i Fife i Skottland, grunnlagt av 11 herrer på et vertshus 23. februar 1786. Den regnes således som verdens syvende eldste golfklubb.

Klubbens medlemmer spilte opprinnelig på linksbanen ved Sauchope, ved kysten rett nord for Crail. Denne ni-hullsbanen bestod av fem hull ut på landsiden og fire hull inn på sjøsiden.

Crail så nedgang i medlemstallet i likhet med mange andre klubber tidlig på 1800-tallet. I 1813 var det kun åtte medlemmer igjen, og klubben ble i realiteten nedlagt. Den ble imidlertid vekket til live igjen ved slutten av århundret, og blomstret opp da golfsporten fikk en oppsving som følge av den nye velstanden og jernbanens reisemuligheter.

I 1895 forlot klubbens medlemmer Sauchope for å spille på *Balcomie Course*, som ble anlagt med ni hull av golflegenden Old Tom Morris i 1892 og utvidet til standard 18 hull i 1896. Balcomie var den første banen hvor det er dokumentert at man bruke jernringer for å forsterke hullene. En historie om at den skal ha vært den første banen med runde hull finnes det ikke dokumentasjon for. I 1998 åpnet klubbens andre bane, *Craighead Course*.

## Eksterne lenker
*
Weltervekt

**Weltervekt** er en vektklasse som brukes i både amatør- og profesjonell boksing.

## Vekt

### Menn

### Kvinner

## Se også
* Weltervekt (MMA)
Marcantonio Colonna den eldre

**Marcantonio Colonna** den eldre (født 1523 i Roma i Italia, død 13. mars 1597 i Zagarolo) var en av den katolske kirkes kardinaler. Han var erkebiskop av Taranto og senere Salerno, men arbeidet for det meste i den romerske kurie.

Han ble kreert til kardinal den 12. mars 1565 av pave Pius IV.

Foruten Marcantonio ble et stort antall tilhørende Colonnaslekten kardinaler: Pompeo Colonna (kreert 1517), Giovanni Colonna den eldre (1193), Giovanni Colonna den yngre (1212), Giacomo Colonna (1278), Pietro Colonna (1288), Giovanni Colonna (1327), Agapito Colonna (1378), Stefano Colonna (1378), Oddone Colonna, (1405 – senere pave Martin V), Prospero Colonna (1426), Giovanni Colonna (1480), Ascanio Colonna (1586), Girolamo Colonna (1627), Carlo Colonna (1706), Prospero Colonna (1739), Girolamo Colonna di Sciarra (1743), Prospero Colonna di Sciarra (1743) og Marcantonio Colonna den yngre (1759).

## Eksterne lenker
*  Biografi på The Cardinals of the Holy Roman Church
Super fjærvekt

**Super fjærvekt** eller **Lett lettvekt** er en vektklasse som brukes i profesjonell boksing.

## Vekt

### Menn

### Kvinner
Ulpius Marcellus

**Ulpius Marcellus** var en romersk embetsmann og offiser i det 2. århundre.

Han ble utnevnt til guvernør i Britannia av keiser Commodus og slo ned et opprør der mellom 181 og 184. Dio Cassius forteller at stammene i nord brøt gjennom Hadrians mur og drepte en general, Caerellius Priscus, som muligens var Marcellus' forgjenger som guvernør. Han omtalte dette som den mest alvorlige krigen i Commodus' regjeringstid, og skrev at den ikke var endelig over før omkring 184. En serie mynter ble slått til minne om en seier det året, og Commodus tok tittelen *Britannicus*, «britenes overmann». Det ble også slått mynter med referanser til nye seire i 185, 186 og 187, hvilket tyder på at romerne fortsatt ikke hadde full kontroll ved grensen mot nord. 

Marcellus utførte straffeekspedisjoner nord for grensen, og han kan ha forsøkt å gjenerobre den antoninske mur. Til slutt trakk han seg tilbake til Hadrians mur, og det ser ut til at fredsavtaler med piktiske og keltiske stammer ble inngått. Fort nord for muren, som Trimontium ved Newstead, ble oppgitt. 

Han slet med å holde kontroll over legionene. Marcellus krevde jerndisiplin, og styrkene i Britannia under Commodus var på randen av mytteri, hvilket ikke var en heldig kombinasjon.

Tidligere har enkelte historikere ment at en annen Ulpius Marcellus gjorde tjeneste som guvernør omkring 30 år senere, og at dette var Marcellus' sønn. Det har vist seg at dette var basert på en feildatert innskrift, og at det bare var én guvernær ved dette navnet.
Super bantamvekt

**Super bantamvekt**, eller **lett fjærvekt**, er en vektklasse som kun brukes i profesjonell boksing.

## Vekt

### Menn

### Kvinner
Bantamvekt

**Bantamvekt** er en vektklasse som brukes i en rekke kampsporter. Navnet kommer av bantamhøns.

## Boksing
«Bantamvekt» er som regel en vektklasse i boksing for boksere som veier mellom 52.2&nbsp;kg (115 pund) til 53.5&nbsp;kg (118 pund). Orlando Canizales er innehaver av rekorden for flest sammenhengende tittelforsvar i boksing i denne divisjonen, med å ha forsvart IBF-tittelen 16 ganger.

## Kickboksing
I kickboksing veier som regel en bantamvektutøver mellom 53&nbsp;kg (116&nbsp;lb) og 55&nbsp;kg (120&nbsp;lb). Noen organisasjoner har dog noen små forskjeller i klassene; for eksempel er IKFs (International Kickboxing Federation) bantamvektdivisjon (profesjonell og amatør) er 53.22&nbsp;kg–55.45&nbsp;kg (117.1&nbsp;lb.–122&nbsp;lb)

## Mixed Martial Arts
I MMA er bantamvekt 57.2–61.2&nbsp;kg (126–135 pund). 

## Wrestling
Wrestling har og lignende vektklasser, blant annet bantamvekt.

## Historie
Den første tittelkampen med hansker var mellom Chappie Moran og Ray Lewis i 1889. På det tidspunktet var grensen for denne vektklassen 110 pund; i 1910 derimot valgte britene en grense på 118 pund.

### Kjente bantamvektutøvere

* Monte Attell
* Urijah Faber
* Fabrice Benichou
* Panama Al Brown
* Orlando Canizales
* Jimmy Carruthers
* Jeff Chandler
* Frankie Conley (1910)
* George Dixon (den første svarte verdensmester uansett vekt, 1890)
* Sixto Escobar
* Wilfredo Vázquez
* Sung-Kil Moon
* Luisito Espinosa
* Eder Jofre
* Nana Konadu
* Alphonse Halimi
* Fighting Harada
* Pete Herman
* Akhil Kumar
* Abner Mares
* Joe Lynch
* Rubén Olivares
* Manuel Ortiz
* Lionel Rose
* Charlie Phil Rosenberg
* Charles "Bud" Taylor
* Alfonso Zamora
* Carlos Zarate
* Johnny Tapia
* Paulie Ayala
* Joichiro Tatsuyoshi
* Veeraphol Sahaprom
* Johnny Owen
* Guillermo Rigondeaux
* Ronda Rousey
* Holly Holm

## Referanser
Lett fluevekt

**Lett fluevekt** er en vektklasse som brukes i både vanlig og profesjonell boksing.

## Vekt

### Menn

### Kvinner
Sallustius Lucullus

**Sallustius Lucullus** (død ca. 89) var en romersk embetsmann i det 1. århundre.

Lite er kjent om ham utover at han var guvernør i Britannia etter Gnaeus Julius Agricola. Det er usikkert om han tok over rett etter Agricola, eller om det var en for ettertiden ukjent guvernør imellom. Suetonius forteller at keiser Domitian fikk ham henrettet for å ha oppkalt en ny lanse etter seg selv. Dette er muligens en bortforklaring; det er mulig at Sallustius tok del i Saturninus' konspirasjon, ledet av Saturninus som var legat i Germania Superior. 

Det er mulig at det var Sallustius som bygde de såkalte Glen Forts i dagens Skottland for å konsolidere Agricolas fremganger. Inchtuthil ble oppgitt på denne tiden, og det er mulig at kravene om større styrker andre steder førte til at Sallustius ikke hadde store nok styrker. Arkeologiske funn tyder dog på at noen vakttårn i det nordlige Skottland var betjent helt frem til år 90.
Nijmegen

**Nijmegen** (nedersaksisk: *Nimwèèghen*, tysk: *Nimwegen*, fransk: *Nimègue*, spansk: *Nimega*) er den niende største byen i Nederland og har 150&nbsp;630 innbyggere (pr 1/1 2009). Byen ligger i provinsen Gelderland på sørbredden av elven Waal. En del av kommunen ligger også på motsatt side av elven.

**Nijmegen** er sammen med Maastricht den eldste byen i Nederland. Byen feiret i 2005 sitt 2000-årsjubileum, og var allerede kjent under den romerske okkupasjonen av Germania under navnet Noviomagus.

Nijmegen er kjent for den fire dager lange Nijmegenmarsjen som avholdes i byen hvert år.

## Den andre verdenskrig
22. februar 1944 fikk Nijmegen store skader under et alliert bombardement som ble utført av 16 amerikanske bombefly. Bombene var egentlig ment for en tysk by. Man formoder at Nijmegen ble forvekslet med byen Kleve, som også ligger ved en elv og har et markant kirketårn. Ved bombardementet ble nesten hele den gamle bydelen ødelagt og nesten 800 mennesker omkom. 

I september 1944 var det heftige kamper i Nijmegen-området. De allierte forsøkte lenge å erobre broen over elven Waal. En student fra Nijmegen, Jan van Hoof, hadde som medlem av undergrunnsbevegelsen samlet informasjon om broen. 18. september 1944 demonterte van Hoof eksplosivene som var festet under broen, slik at de allierte styrker to dager senere kunne erobre broen uskadd. Nijmegen lå i flere måneder ved krigsfronten, noe som førte til ytterligere skader på den allerede hardt skadde byen.

## Severdigheter
*De Grote Markt (Stortorget)
*Kronenburgerpark
*Goffertpark 
*het Stadhuis (Rådhuset)
*de Waagh (Vågen)
*Rester av bymuren
*Minner fra Romertiden mange steder i byen
*Bebyggelse fra Middelalderen

## Referanser


## Eksterne lenker
*
Kjetil Wæhler

**Kjetil Wæhler** (født 16. mars 1976) er en norsk tidligere fotballspiller.

Han har tidligere spilt for Sogndal Fotball, FC Lyn Oslo, Wimbledon FC,  Moss Fotballklubb (lån), AaB og IFK Göteborg.

Wæhler er en kompromissløs forsvarsspiller som er sterk i kroppen. Han var mye plaget av skader i starten av karrieren, men har nå levert gode og stabile prestasjoner i en årrekke.  Wæhler fikk sin debut på landslaget  i 2005 og har spilt mange gode og viktige kamper for Norges landslag sammen med Hangeland. Han bar kapteinsbindet mot Kypros i EM-kvalifiseringen 2011. 

Wæhler har spilt cupfinale i Norge, Sverige og Danmark; cupgull med Vålerenga i 2008 og IFK Göteborg i 2013. Han ble seriemester med Vålerenga i 2005.  

Han er sønn av den tidligere -spilleren Tor Wæhler, lillebroren til tidligere Lyn og -spiller Thomas Wæhler og halvbroren til Fredrik Brustad.

## Referanser


## Eksterne lenker
* 
* 
* 
*  «Kjetil Wæhler», spillerprofil på Sogndal Fotballs hjemmeside
*  «Kjetil Wæhler» , profil på altomfotball.no
Mendip Hills

**Mendip Hills** er et område med kalkstensåser i Somerset, England. Det avgrenses av Somerset Levels i sør og vest, elven Avon i øst og Chew Valley Lake i nord. Det meste av området ligger i det administrative distriktet Mendip, men noe av det er i North Somerset og Bath and North East Somerset.

## Historie

Opprinnelsen til stedsnavnet «Mendip» er ikke avklart. Det er avdekket at det har vært menneskelig bosetning i området siden steinalderen (paleolittisk og mesolittisk tid) ettersom en rekke gjenstander har blitt funnet i grotter. Det er blitt gravhauger fra neolittisk tid (bondesteinalderen), men også fra bronsealderen og jernalderen: over 200 dokumenterte monumenter er dokumentert. Det er påvist gruvedrift i Mendips siden slutten av bronsealderen, og med en økning etter den romerske invasjonen, særskilt etter bly og sølv rundt Charterhouse.

## Landskapsvern
200&nbsp;km² av Mendip Hills er definert som et verneområde i henhold til *[[Area of Outstanding Natural Beauty|Område med spesielt vakker natur]]* (AONB), noe som gir området en beskyttelse tilsvarende en nasjonalpark.

## Referanser


## Litteratur
* Atthill, Robin (1971): *Old Mendip*, 2. utg., Newton Abbot: David & Charles. ISBN 978-0715372975.
* Baker, Ernest Albert; Balch, Herbert E. (1907): ''The Netherworld of Mendip''. Clifton: J. Baker & son.
* Hardcastle, Jim; Nisbet, Merryn (2008): *Lifelines: The Vital Dry Stone Walls of the Mendip Hills Area of Outstanding Natural Beauty*. Mendip Hills AONB Service. ISBN 978-0-9559110-0-2.

## Eksterne lenker
* 

* Mendip Hills AONB
* The Mendip Society
Haile Gebrselassie

**Haile Gebrselassie** (amharisk: ኃይሌ ገብረ ሥላሴ, født 1973 i Asella, i den tidligere Arsi-provinsen, nå del av Oromiaregionen) er en etiopisk friidrettsutøver. Han blir av mange regnet for å være tidenes beste langdistanseløper, og var totalt dominerende i store deler av 1990-årene.

Gebrselassies gjennombrudd kom med gullmedaljer på 5&nbsp;000 og 10&nbsp;000 meter i junior-VM i 1992.

Han vant gull på 10&nbsp;000 meter i OL 1996 og 2000. I tillegg vant han gull på 10&nbsp;000 i fire verdensmesterskap på rad: i 1993, 1995, 1997 og 1999. I de to påfølgende verdensmesterskapene ble det også medalje på spesialdistansen: bronse i 2001 og sølv i 2003.

Gebrselassie vant også VM-gull innendørs på 3&nbsp;000 meter i 1997, 1999 samt 2003 og VM-gull innendørs på 1&nbsp;500 meter i 1999.

Han droppet maraton i sommer-OL 2008 i Beijing grunnet forurenset luft. Han løp 10&nbsp;000-meteren i stedet, og kom på sjetteplass.

Gebrselassie satte 25 verdensrekorder i løpet av karrieren, både på 5000 og 10&nbsp;000 meter (rekorder som nå er forbedret av landsmannen Kenenisa Bekele). 30. september 2007, satte han verdensrekord på maraton med tiden 2:04:26, en forbedring av Paul Tergat sin gamle rekord med 29 sekunder. Rekorden ble satt i Berlin Maraton, hvor han i 2008 forbedret den til 2:03:59.

Friidrettseksperter mener at en av grunnene til Gebrselassies overlegenhet var det elegante steget, i tillegg til den gunstige effekten av å ha vokst opp i stor høyde i de etiopiske høylandene. Som barn løp han 10 kilometer hver morgen til skolen, og det samme hjem igjen om ettermiddagen. Hjembyen Asella ligger 2&nbsp;430&nbsp;moh og ga ham naturlig høydetrening hver dag.

Gebrselassie er tildelt Fyrsten av Asturias' pris for sport for 2011.

## Referanser


## Eksterne lenker
* 
* 
* 
*
Rocky Graziano

**Rocky Graziano** (født **Thomas Rocco Barbella**; 1922–1990) var en amerikansk profesjonell bokser. Graziano ble verdensmester i mellomvekt etter at han beseiret Tony Zale i tittelmatchen. Han bokset også mot Sugar Ray Robinson, en kamp han tapte på knockout i tredje runde. Tidlig i karrieren bokset han mot Mickey Caderelli. 

Rocky Graziano bokset i det som ble sett på som årets kamp i 1945, 1946 og 1947, kåret av Ring Magazine.

Graziano er medlem av International Boxing Hall of Fame.

Etter at han la boksehanskene på hylla, ble Graziano en populær TV-komiker. 

Paul Newman spilte Rocky Graziano i filmen *Somebody Up There Likes Me* fra 1956.

## Referanser


## Eksterne lenker
* 
* 
*
Paul Tergat

**Paul Tergat** (født 17. juni 1969) er en kenyansk friidrettsutøver med store internasjonale meritter innen langdistanseløp.

Sine største meritter oppnådde han på 10 000 meter og i maraton. I tillegg ble han flere ganger verdensmester i terrengløp. I baneløp har han ofte måttet nøye seg med sølv, bak den store Haile Gebrselassie. I OL-finalene i 1996 og 2000 vant etiopieren med liten margin etter at Tergat hadde ledet inntil sisterunden.

Tergat var tidligere innehaver av verdensrekorden på  maraton, som  ble satt i Berlin i 1998, inntil rekorden ble slått av Haile Gebrselassie 30. september 2007  under Berlin Maraton med tiden 2:04:26.

## Internasjonale meritter

## Referanser


## Eksterne lenker
*
LibLab

**Liberalt Laboratorium** (LibLab) var en norsk sosialliberal tankesmie som arbeidet for en mer langsiktig og prinsipiell politisk debatt med et sosialliberalt perspektiv. LibLab ble stiftet i 2005, og ledet av styreleder Martin Sandbu og nestleder Gard Lindseth.

LibLab ble nedlagt 15. februar 2011. Styret i tankesmien så «ikke lenger stiftelsesformen som den mest hensiktsmessige måten å fremme sosialliberal politisk tenkning i Norge på.»

## Formål
Formålsparagraf fra Liberalt Laboratoriums vedtekter:
#Liberalt Laboratorium er en tankesmie, grunnlagt på den tro at idéer, prinsipper og samfunnsvisjoner er blant de sterkeste drivkreftene i et samfunns utvikling. Liberalt Laboratorium har to formål: Å gjøre norsk politikk mer langsiktig og mer verdibasert. Liberalt Laboratorium skal styrke den ideologiske nyskapningen som må til for å gi enkeltmennesker innflytelse over egen livssituasjon gjennom den politiske prosessen. 
#Å bygge en visjon for et solidarisk, liberalt samfunn i fremtidens Norge, og styrke politiske krefter som fremmer verdiene i denne visjonen. På grunnlag av verdiene i sosialliberalismen skal Liberalt Laboratorium utvikle politiske løsninger som gjør det mulig for individer å ta ansvar for sine egne liv og samfunnet forøvrig.

## Se også
* Civita

## Referanser


## Eksterne lenker
*
Stiftelsen Manifest

**Stiftelsen Manifest** er en norsk venstreorientert stiftelse opprettet i 2003. Den har som siktemål å bidra til at venstresida skal kunne sette en ny dagsorden for samfunnsdebatten gjennom kunnskapsbasert opplysning fremlagt på en folkelig måte og å bidra til kampen for folkestyre gjennom å legge til rette for teoriutvikling og diskusjon blant radikale, sosialdemokrater og sosialister i Norge.

Stiftelsen ble formelt opprettet av Sosialistisk Ungdom, Rød Ungdom og Rød Front i 2003. Den er en videreføring av arbeidet med konferansen Manifest02, som samlet over 1&nbsp;000 unge mennesker høsten 2002. Tankesmia er finansiert av LO, Unio og 200 enkeltpersoner.

Manifest er en partipolitisk uavhengig stiftelse som ifølge formålsparagrafen skal søke å skape debatt på tvers av ideologiske tradisjoner og organisatoriske skiller. I dette arbeidet skal stiftelsen inkludere flest mulig grupper og synspunkter til diskusjon om alternativ til kapitalismen og strategier for venstresida. Stiftelsen styres av et selvsupplerende styre.

I 2007 skapte stiftelsen Forlaget Manifest. Forlaget var først ledet av Håkon Kolmannskog, deretter Eivind Volder Rutle og Kamilla Simonnes. Forlaget Manifest har gitt ut blant annet *[[Frp-koden]]* av Magnus Marsdal og *Vallas fall* av Torstein Tranøy.

I 2009 initierte stiftelsen Manifest senter for samfunnsanalyse, en tankesmie for venstresida. I oktober 2014 ble det kunngjort at Cathrine Sandnes overtar som leder av tenketanken og daglig leder av Forlaget Manifest. Hun overtok da tidligere leder Ali Esbati ble valgt inn i Riksdagen for Vänsterpartiet. Fra august 2017 er Magnus Marsdal ansatt som leder. 

## Se også
* Liberalt Laboratorium
* Civita
* Tenketank
* Tankesmien Agenda

## Referanser
Civita

**Civita** er en norsk borgerlig og liberal tankesmie. Civita ledes av tidligere Høyre-statsråd Kristin Clemet. Tankesmien ble stiftet 2003. Styreleder i Civita er Anniken Hauglie. Hun er viseadministrerende direktør i NHO. 

## Formål
Ifølge Civitas egen formålsbeskrivelse skal organisasjonen «[arbeide] for økt kunnskap og oppslutning om liberale verdier, institusjoner og løsninger, for å fremme en samfunnsutvikling basert på respekt for individets frihet og personlige ansvar. Civita skal realisere sitt formål gjennom utredninger og analyser, deltakelse i samfunnsdebatten, skolering, møter og seminarer.»

## Virke
Civita gjennomfører årlige seminarer i Oslo, og med jevne mellomrom også i Bergen og Trondheim. Oscarsborg-, Flesland- og Værnesseminaret er møteplasser som når ut til ideologisk interesserte unge mennesker fra politikk og samfunnsliv. Seminarene er idédebatt og dialog med anerkjente foredrag og gruppediskusjoner. Civita-akademiet og Civita-skolen arrangeres årlig. Der bidrar forskere og politikere fra Norge og utlandet til å belyse temaer i politisk ideologi og filosofi.

Civita utgir også bøker, rapporter og notater.

Civita ble etablert i 2003 og fikk kontorer i Akersgata 36 i februar 2004.

## Personer tilknyttet Civita
Kristin Clemet (leder), Marius Doksheim (fagsjef), Therese Thomassen (kommunikasjonssjef), Lars Kolbeinstveit - Filosof og rådgiver, Eirik Løkke - Rådgiver, Bård Larsen - Historiker, Mathilde Fasting - Siviløkonom og idéhistoriker, Torkel Brekke - Professor i religionshistorie, Lars Fr. H. Svendsen, Øystein Olsen - Tidligere sentralbansjef.

## Styret
Styrets leder er i 2021 investor i Sundt AS og tidligere styreformann for Oslo Børs Leiv Askvig.

Øvrige medlemmer av styret til Civita er:

* Administrerende direktør og investor Benedicte Elisabeth Bakke Agerup
* Høyre-medlem Espen Søilen
* Milliardær og investor Kim Wahl
*Høyre-medlem og tidligere statsråd Thorhild Widvey
* NHO-direktør Gjermund Løyning
I mars 2021 trakk daværende styremedlem Ragnhild Astrup Tschudi seg fra styret da det ble kjent i Dagens Næringsliv at familien hennes har skjult milliardformue i utlandet fra norske skattemyndigheter gjennom flere generasjoner.

## Kjente aksjonærer i Civita
Aksjeselskapet Civita er non-profit og gikk med et underskudd på 9,8 millioner i 2012. Aksjonærer spenner fra ulike selskaper innen shipping, investering, holding og rederier, samt en rekke arbeidsgiverforeninger.

De største aksjonærene inkluderer blant annet:
* Næringslivets Hovedorganisasjon - 17 %
* Liberalt forskningsinstitutt - 15 %
* Norges Rederiforbund - 12 %
* Ferd Holding - 9 %

Øvrige aksjonærer involverer blant annet Jens Ulltveit-Moe (gjennom Umoe AS), Hovedorganisasjonen Virke, Leif Höegh & Co, Jotun AS, Höegh Autoliners, Carl Otto Løvenskiold (1953) (gjennom Løvenskiold–Vækerø), Stein Erik Hagen (gjennom Canica), Christen Sveaas (gjennom Kistefos AS).

## Referanser


## Eksterne lenker
* 
*
BlueCom

**BlueCom** var et norsk bredbåndsselskap. Det ble etablert i 1997 under navnet NettNett.
BlueCom leverer bredbånd og Internettjenester til privat- og bedriftskunder over hele Norge. De leverte sin første ADSL-linje i april 2000.

I juni 2004 ble BlueCom AS oppkjøpt av det børsnoterte selskapet Catch Communications ASA. Catch er i dag en del av Ventelo-gruppen og Bluecom har skiftet navn til Ventelo Bluecom.

## Eksterne lenker
* BlueCom
Catch Communications

**Catch Communications ASA** var en norsk bredbåndstilbyder, med hovedkontor i Bodø. Catch ble etablert i mars 2000, og var børsnotert fra mars 2004 og fram til selskapet ble kjøpt opp. Selskapet ble kjøp opp av Ventelo-gruppen i 2005, og sluttet dermed og eksistere som eget merkenavn. 

Catch eide internettleverandørene BlueCom og Comnet.

## Referanser


## Eksterne lenker
* Ventelo
Britannia Superior

**Britannia Superior** (latin for «Øvre Britannia») var en provins i romersk Britannia som ble opprettet etter borgerkrigen mellom Septimius Severus og Clodius Albinus. Selv om historikeren Herodianus krediterer Severus med å dele det romersk Britannia i det nordlige territoriet Britannia Inferior og det sørlige territoriet til Britannia Superior, hevder moderne akademisk forsking at det er mer sannsynlig at det var keiser Caracalla som var personen som var ansvarlig delingen av romersk Britannia en gang på begynnelsen av 300-tallet e.Kr. Den tidligere britiske hovedstaden Londinium forble sentrum av Britannia Superior mens Eboracum, eller moderne York var hovedstaden i Britannia Inferior. Epigrafiske bevis viser at Britannia Superior omfattet omtrent det som nå er Wales, sørlige England og East Anglia. Den offisielle grensen mellom Britannia Superior og Inferior er imidlertid fortsatt uklar.

Selv om Londinium gikk gjennom en periode med tilbakegang i løpet av denne tiden, fortsatte provinsen som helhet å bli utviklet. Romerske villaer ble utvidet og en ny mur rundt hovedstaden ble opprettet.

Romerske guvernører i Britannia Superior er vanskelige å spore, og det er vanskelig å tyde nøyaktig når provinsen ble forskjellig fra tvillingen Britannia Inferior. Dessuten finnes det lite informasjon om deres styringssystem eller deres folk i dag. Noen arkeologiske undersøkelser av Britannia Superior får imidlertid historikere til å tro at romersk-britiske forhold bør bli studert på nytt med en mer moderne tilnærming.

På grunn av uroen og ustabilitet i Romerriket, reformer satt i gang av Diokletianus, hvor romersk Britannia omstrukturert i fire med tilleggene av Britannia Prima og Maxima Caesarensis, og på grunn av Carausius’ overtakelse av den totale provinsmakten på slutten av 300-tallet, førte til provinsen ble omstrukturert av Konstantius II tidlig på 400-tallet.

## Referanser


## Eksterne lenker
* Kart over byer og provinsinndelinger